Document ID: 32014D0005

RÅDETS AFGØRELSE
af 16. december 2013
om undertegnelse på Den Europæiske Unions vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Seychellerne
(2014/5/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 5,
under henvisning til forslag fra Kommissionen, og
ud fra følgende betragtninger:
(1)
Den 5. oktober 2006 godkendte Rådet fiskeripartnerskabsaftalen mellem Det Europæiske Fællesskab og Republikken Seychellerne (1) (i det følgende benævnt »aftalen«) ved vedtagelse af forordning (EF) nr. 1562/2006 (2).
(2)
De fiskerimuligheder og den finansielle modydelse, der er omhandlet i aftalen, blev fastsat i en protokol (3). Den seneste protokol udløber den 17. januar 2014.
(3)
Rådet bemyndigede Kommissionen til på Unionens vegne at føre forhandlinger med Republikken Seychellerne om en ny protokol, som fastsætter fiskerimuligheder og den finansielle modydelse, der er omhandlet i aftalen (i det følgende benævnt »den nye protokol«).
(4)
Disse forhandlinger resulterede i, at den nye protokol blev paraferet den 10. maj 2013.
(5)
For at sikre en fortsættelse af EU-fartøjernes fiskeriaktiviteter bør den nye protokol anvendes midlertidigt fra den 18. januar 2014 indtil afslutningen af procedurerne for dens indgåelse.
(6)
Den nye protokol bør undertegnes -
VEDTAGET DENNE AFGØRELSE:
Artikel 1
Der gives herved bemyndigelse til undertegnelse på Unionens vegne af protokollen om de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Seychellerne (i det følgende benævnt »protokollen«), med forbehold af indgåelse af protokollen.
Teksten til protokollen er knyttet til denne afgørelse.
Artikel 2
Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne.
Artikel 3
Denne protokol anvendes midlertidigt fra den 18. januar 2014 indtil afslutningen af procedurerne for dens indgåelse.
Artikel 4
Denne afgørelse træder i kraft på dagen for vedtagelsen.
Udfærdiget i Bruxelles, den 16. december 2013.

Labels: 18
15
5
6